Avisen hadde under første verdenskrig opprinnelig vært talerør for en «Siegfrieden» («seiersfred»), forutsetningsvis for et samlet tysk rike. I de siste krigsmånedene i 1918 kom avisen under tiltagende innflytelse av teologen Joseph Froberger (1871-1931), som på det tidspunktet var avisens utenrikspolitiske rådgiver. Frobergers innflytelse gikk i retning av en løsere tilknytning for Rhinland til Det tyske riket. Avisen fremmet ideen om en selvstendig (separat) republikk i Rhinland, innenfor rammen av et tysk statsforbund, («rhinlandsk separatisme»).